《寄宋学使徵舆》
明代·侯方域

宦游直到越王台，始信艰难岭峤开。谁使无诸通汉礼，果然宋玉是《骚》才。

文章自古销兵后，冠冕还从正朔来。北斗十年新气象，凭君南服一昭回。

作者简介：（1618—1654）明末清初河南商丘人，字朝宗，号雪苑、杂庸子。侯恂子。少时为复社、几社诸名士所推重，与方以智、冒襄、陈贞慧号四公子。南明弘光时，以不受阮大铖笼络，险遭迫害，夜走依总兵官高杰，又曾入史可法幕。入清，应顺治八年乡试，中副榜。文章富才气，与魏禧、汪琬号清初三大家。有《壮悔堂文集》、《四忆堂诗集》。